Diari Oficial de la Generalitat Valenciana


Sumari del DOGV 3511, del 07-06-1999 (1999/4710)

Bases específiques de la convocatòria per a la provisió en propietat de dos places d'auxiliar administratiu vacants a la plantilla de funcionaris d'aquesta corporació.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4710


Data del document
:   29-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * professió administrativa
    * administració local
    * concurs administratiu

Bases específiques de la convocatòria per a la provisió en propietat de dos places d'auxiliar administratiu vacants a la plantilla de funcionaris d'aquesta corporació. [1999/4710]
  
Primera. Objecte i característiques
  
Constitueix l'objecte de la convocatòria la provisió de dues places d'auxiliar administratiu vacants a la plantilla de funcionaris d'aquesta corporació amb les següents característiques:
  
a) Classificació: Escala d'Administració General, Subescala Auxiliar.
  
b) Grup: D
  
c) Requisits addicionals: amb independència dels assenyalats en la base 3.1. de les generals que regeixen la convocatòria, els aspirants hauran de reunir els següents:
  
-Titulació exigida: Graduat Escolar, Formació Professional de primer grau o equivalent.
  
- Edat màxima: aquella en la qual falta menys de quinze anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
d) Sistema selectiu: concurs oposició.
  
e) Drets d'examen: 1.500 pessetes.
  
f) Categoria del Tribunal: quarta.
  
Segona. Anuncis.
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Generalitat Valenciana (DOGV) i Boletín Oficial del Estado (BOE), la resta d'anuncis es publicaran, exclusivament, al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concurs.
  
3.1. Serveis prestats: es valoraran els prestats en la mateixa Subescala, qualsevol que és el caràcter de la vinculació laboral o funcionarial amb l'administració:
  
- Dins de l'administració local: 0,1 punts per mes o fracció, amb un màxim de quatre punts.
  
- Dins de qualsevol altra administració: 0,05 punts per mes i fracció, amb un màxim de dos punts.
  
3.2. Experiència: L'experiència en el lloc de treball exercit en aquest ajuntament com a auxiliar administratiu o equivalent, qualsevol que fos la seua vinculació laboral o funcional, es puntuarà a raó de 0,05 punts per mes o fracció, fins a un màxim de quatre punts.
  
3.3. Titulacions, diplomes i cursos: es valoraran exclusivament, pel que fa a diplomes i cursos, aquells que tinguen relació amb les funcions pròpies de la subescala administrativa, i han d'ésser acreditats documentalment i expedits per centres reconeguts oficialment.
  
Les puntuacions concedides no excediran de tres punts, segons el següent barem:
  
- Titulació superior: 0,50 punts.
  
- Titulació mitjana: 0,25 punts.
  
- Titulació de Batxiller Superior, Formació Professional de 2º grau o equivalent: 0,12 punts.
  
- Cursos de cent o més hores : 0,25 punts.
  
- Cursos de cinquanta o més hores: 0,12 punts.
  
- Cursos de més de vint-i-cinc hores: 0,06 punts.
  
3.4. Coneixements de valencià: només es valoraran els indicats en la base 9.2.3. de les generals que regeixen aquesta convocatòria fins a un màxim de dos punts, segons el següent barem:
  
- Coneixement oral: 0,50 punts.
  
- Coneixement de grau elemental: 1,00 punts.
  
- Coneixement de grau mitjà: 1,50 punts.
  
- Coneixement de grau superior: 2,00 punts.
  
A l'efecte del que es disposa als apartats 3.3. i 3.4., es prendrà en consideració exclusivament el títol de nivell superior.
  
Quarta. Exercicis de l'oposició.
  
4.1. Primer exercici: obligatori i eliminatori: realització per escrit, durant un període màxim d'una hora, d'un test de cinquanta preguntes, amb quatre respostes alternatives i només una correcta, sobre el temari annex de matèries comunes. Els aspirants hauran de respondre expressament un número mínim de quaranta preguntes i es penalitzaran les respostes errònies amb un terç del valor de cada contestació correcta.
  
4.2. Segon exercici. Obligatori i eliminatori: desenvolupar per escrit, durant un període màxim de dues hores, dos temes extrets a l'atzar sobre el temari annex de matèries específiques.
  
4.3. Tercer exercici. Obligatori i eliminatori: dur a terme, durant un període màxim d'una hora, un treball de redacció, composició, modificació i correcció d'un text mitjançant l'ús del sistema de tractament de textos Word Perfect per a Windows, versió 6.1.
  
4.4. Obligatori i no eliminatori: consistirà en la valoració pel Tribunal dels coneixements de valencià dels aspirants, segons la normativa sobre l'ús del valencià de la Generalitat Valenciana.
  
Cinquena. Tribunal qualificador
  
Sense perjuí de la composició prevista a la base 6 de les generals que regeixen aquesta convocatòria, formaran part d'aquest, amb veu i sense vot, un representant de cadascun dels grups polítics municipals.
  
Sisena. Condicions generals.
  
En tot el que es preveu a les presents bases específiques, seran d'aplicació les normes contingudes en les bases generals aprovades pel ple de la corporació el 16 de desembre de 1993, modificades per acord posterior de 27 de novembre de 1995, i publicades al Butlletí Oficial de la Província d'Alacant de 18.01.1994 i 30.12.1995 i Diari Oficial de la Comunitat Valenciana (DOGV) de 21.01.1994 i 31.01.1996, així com qualsevol altra modificació que es produïsca amb anterioritat a la finalització del termini de presentació d'instàncies.
  
Setena
  
Les instàncies es presentaran en el model oficial facilitat per l'ajuntament.
  
ANNEX
  
Programa temari
  
A) Matèries comunes.
  
Tema 1. La constitució espanyola de 1978. Estructura i principis fonamentals, drets i deures. El Tribunal Constitucional. La Corona.
  
Tema 2. Les Corts Generals. Composició, atribucions, funcionament. Elaboració de les lleis. Lleis estatals i autonòmiques.
  
Tema 3. El Govern i l'administració. Relacions entre el Govern i les Corts Generals. El poder judicial.
  
Tema 4. Organització territorial de l'Estat. Les comunitats autònomes. Distribució de competències. L'administració de l'Estat. Organització central.
  
Tema 5. L'Estatut d'Autonomia de la Comunitat Valenciana. Estructura i principis fonamentals. Les competències de la Generalitat Valenciana.
  
Tema 6. Institucions de la Generalitat Valenciana. Les Corts. El president. El Consell. Organització de l'administració pública de la Generalitat Valenciana.
  
Tema 7. L'administració local en la Constitució de 1978. El principi d'autonomia, el significat i l'abast d'aquest. Regulació jurídica.
  
Tema 8. L'ordenament jurídic administratiu. Fonts. Principis d'actuació de l'administració Pública. Submissió de l'administració a la llei i al dret.
  
Tema 9. L'acte administratiu: concepte, elements i classes. Validesa i eficàcia. Silenci administratiu. Execució del actes administratius.
  
Tema 10. El procediment administratiu. Fases del procediment.
  
Tema 11. Hisenda pública. Recursos: classes i elements. Òrgans de l'administració tributària de l'Estat i de la Generalitat Valenciana.
  
B) Matèries específiques.
  
Tema 12. Funcionament dels òrgans col·legiats locals. Convocatòria i ordre del dia. actes i certificats d'acords.
  
Tema 13. El procediment administratiu local. El registre d'entrada i d'eixida de documents. Requisits en la presentació de documents. Comunicacions i notificacions.
  
Tema 14. Els béns de les entitats locals. El domini públic. Els béns patrimonials.
  
Tema 15. Els contractes administratius locals: concepte, regulació i règim jurídic. Elements. Formes de selecció dels contractistes. Incompliment dels contractes.
  
Tema 16. Intervenció administrativa local en l'activitat privada: concepte, principis i límits. Mitjans d'intervenció. Procediment de concessió de llicències.
  
Tema 17. Els drets i deures del veïns en l'àmbit local. Informació i participació ciutadana.
  
Tema 18. La funció pública local i l'organització d'aquesta.
  
Tema 19. Drets i deures dels funcionaris públics locals. El dret de sindicació. Incompatibilitats.
  
Tema 20. El règim disciplinari.
  
Tema 21. La Seguretat Social dels funcionaris de l'administració Local.
  
Tema 22. Hisendes Locals: classificació del ingressos. Ordenació de les despeses i ordenació de pagaments.
  
Tema 23. Els pressupostos locals.
  
Tema 24. La comunicació. Comunicació sonora. Comunicació oral. Comunicació telefònica. Comunicació visual. Comunicació amb el ciutadà. Els serveis d'informació administrativa.
  
Tema 25. Concepte de document. Documents oficials. Formació d'expedients. Documentació de suport administratiu. Disposicions legals sobre normalització i procediments administratius. La informatització de les Administracions Públiques.
  
Tema 26. El Registre i les seues funcions. L'arxiu: funcions i serveis. Classes d'arxiu. L'arxiu de gestió. Criteris d'ordenació d'arxius. Aplicació de les noves tecnologies a la documentació de l'arxiu.
  
Ibi, 29 d'abril de 1999.- L' alcalde: Vicente García Pascual.
  
Ajuntament d' Ibi